**ZÁPISNICA**

**z ustanovujúceho zasadnutia obecného zastupiteľstva v Stankovciach**

**konaného dňa 16.11.2022.**

Zasadnutie sa konalo v zasadačke obce s nasledujúcim programom:

*Slávnostná časť:*

1. Otvorenie zasadnutia
2. Určenie zapisovateľa a overovateľov zápisnice.
3. Výsledky volieb a zloženie sľubu.
   1. Oznámenie výsledkov volieb do orgánov samosprávy obce a odovzdanie osvedčení o zvolení novozvolenému starostovi a poslancom novozvoleného obecného zastupiteľstva (predseda miestnej volebnej komisie).
   2. Zloženie sľubu novozvoleného starostu obce, prevzatie insígnií a prevzatie vedenia ustanovujúceho zasadnutia novozvoleným starostom.
   3. Zloženie sľubu poslancov novozvoleného obecného zastupiteľstva.
   4. Vystúpenie novozvoleného starostu.

*Pracovná časť:*

1. Schválenie programu ustanovujúceho zasadnutia.
2. Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva a poverenie poslanca zastupovaním starostu obce.
3. Zriadenie obecnej rady a voľba jej členov.
4. Zriadenie komisií, určenie náplne ich práce, voľba ich predsedov a členov.
5. Určenie platu starostu obce.
6. Diskusia
7. Záver.

**Bod č. 1: Otvorenie zasadnutia**

Ustanovujúce zasadnutie otvoril starosta obce Ing. Ján Krucovčin, ktorý všetkých srdečne privítal a oboznámil ich s programom rokovania. Uviedol, že rokovanie bude pozostávať z dvoch častí, t. j. prvej slávnostnej časti spočívajúcej z vyhlásenia výsledkov volieb a zloženia sľubu novozvoleného starostu a poslancov OZ, a z druhej pracovnej časti, kde bude určený poslanec zvolávať rokovanie obecného zastupiteľstva a zo zriadenia komisií.

**Bod č. 2: Určenie zapisovateľa a overovateľov zápisnice**

Za zapisovateľku bola zvolená Ing. Mária Šimčáková- pracovníčka obecného úradu a za overovateľov boli zvolení Pavol Popaďák a Katarína Kulichová – novozvolení poslanci OZ.

**Bod. č. 3: Výsledky volieb a zloženie sľubu**

Predsedníčka miestnej volebnej komisie Marcela Feketeová oboznámila prítomných s výsledkami volieb. Novozvoleným starostom sa stal Ing. Michal Bošiak a za poslancov OZ boli zvolení Pavol Popaďák, Katarína Kulichová a Mgr. Branislav Drabina. Predsedníčka MVK následne odovzdala novozvolenému starostovi, ako aj novozvoleným poslancom osvedčenie o zvolení. Novozvolený starosta zložil sľub starostu obce, slávnostne prevzal insígnie a prevzal vedenie ustanovujúceho zasadnutia. Následne zložili sľub poslanca obecného zastupiteľstva novozvolení poslanci. Ing. Michal Bošiak, ako novozvolený starosta obce vystúpil s krátkym príhovorom, kde priznal aký citový vzťah cíti k obci a oboznámil prítomných s plánmi a predstavami o nasledujúcom fungovaní obce.

**Bod. č. 4: Schválenie programu ustanovujúceho zasadnutia**

Starosta obce dal schváliť program pracovnej časti rokovania tak, ako je uvedený v pozvánke. Novozvolení poslanci, tento program bez podmienok schválili.

**Bod. č. 5: Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva**

V tomto bode bol poverený Mgr. Branislav Drabina za poslanca, ktorý bude oprávnený zvolávať a viesť zasadnutia obecného zastupiteľstva podľa §12 ods. 2 Zákona č. 369/1990 Zb. o obecnom zriadení. Zároveň bol poverený zastupovaním starostu počas neprítomnosti, alebo nespôsobilosti na výkon funkcie, ktorý ho bude zastupovať v rozsahu počas dlhodobej neprítomnosti na základe písomného poverenia. Poslanci súhlasili. K tomuto bodu poslanci prímu uznesenie.

**Bod. č. 6: Zriadenie obecnej rady a voľba jej členov**

Obecná rada nebola zriadená.

**Bod. č. 7: Zriadenie komisií, určenie náplne ich práce, voľba ich predsedov a členov**

Poslancami bolo navrhnuté a následne schválené, že v obci bude zriadená „Finančná komisia“, za ktorej predsedu bol zvolený Pavol Popaďák a „Komisia na ochranu verejného poriadku“, kde za predsedu bola zvolená Katarína Kulichová. Poslanci sa zhodli, že doplnenie členov komisií sa uskutoční na najbližšom rokovaní obecného zastupiteľstva, kde bude zároveň stanovená aj náplň práce zriadených komisií.

**Bod. č. 8: Určenie platu starostu obce**

Plat starostu, výška úväzku bola schválená 90 dní pred voľbami a úväzok je 75%, pričom žiadne ďalšie navýšenie sa neschvaľovalo.

**Bod. č. 9: Diskusia**

V diskusii neboli prednesené žiadne pripomienky a návrhy.

**Bod. č. 10: Záver**

V tomto bode prečítal starosta obce návrh na uznesenie, ktoré poslanci schválili.

Ing. Michal Bošiak

starosta obce

**Overovatelia:**

Pavol Popaďák......................................................

Katarína Kulichová...............................................

**Zapisovateľka:**

Ing. Mária Šimčáková...........................................